SET ปิดเช้าบวก 4 จุด ขานรับ “เงินเฟ้อไทย” ชะลอตัว ลุ้นบ่ายวิ่งต่อ!
SET ปิดเช้าบวก 4 จุด อานิสงส์ “เงินเฟ้อไทย” ชะลอตัว แนวโน้มช่วงบ่ายคาดว่าตลาดยังประคองตัวในแดนบวกได้ ให้แนวรับ 1,570 จุด แนวต้าน 1,590 จุด
SET ปิดเช้าบวก 4 จุด อานิสงส์ “เงินเฟ้อไทย” ชะลอตัว แนวโน้มช่วงบ่ายคาดว่าตลาดยังประคองตัวในแดนบวกได้ ให้แนวรับ 1,570 จุด แนวต้าน 1,590 จุด
5 ต.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน บล.เมย์แบงก์ (ประเทศไทย) กล่าวว่า ตลาดหุ้นไทยเช้านี้ช่วงต้นดีดขึ้นมาแรงก่อนย่อตัวลงมาหลังเข้าใกล้แนวต้าน 1,590-1,600 จุด เนื่องจากตลาดปรับตัวขึ้นเร็ว โดยเปิดกระโดดมา 2 วันต่อเนื่อง ทำให้มีสัญญาณขายทำกำไรออกมา ภาพรวมตอบรับปัจจัยบวกแนวโน้มการขึ้นดอกเบี้ยของธนาคารกลางประเทศต่างๆ อาจไม่รุนแรงอย่างที่เคยกังวล เห็นได้จากธนาคารกลางออสเตรเลียปรับขึ้นดอกเบี้ยน้อยกว่าคาด ขณะที่เงินเฟ้อของไทยล่าสุดก็ชะลอลงทำให้ตลาดผ่อนคลายหลังจากตอบรับปัจจัยลบไปมากแล้ว
สำหรับแนวโน้มในช่วงบ่าย นายวิจิตร คาดว่า ตลาดน่าจะประคองตัวในแดนบวกได้ ซึ่งเห็นจากตลาดหุ้นสหรัฐปรับตัวขึ้นแรงอย่างรวดเร็วมา 2 วัน แต่วันนี้ดาวน์โจนส์ฟิวเจอร์สปรับตัวลง ทำให้นักลงทุนไม่กล้าเล่นต่อ และรอติดตามการประชุมกลุ่มผู้ส่งออกน้ำมันและชาติพันธมิตร (โอเปกพลัส) ในวันนี้ ทำให้มีแรงขายออกมาก่อนบางส่วน แต่โดยภาพรวมตลาดหุ้นไทยไม่ได้แย่
พร้อมให้แนวรับที่ 1,570 จุด แนวต้านที่ 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
GULF มูลค่าการซื้อขาย 1,776.37 ล้านบาท ปิดที่ 50.00 บาท ลดลง 1.00 บาท
KBANK มูลค่าการซื้อขาย 1,502.83 ล้านบาท ปิดที่ 142.00 บาท ลดลง 0.50 บาท
PTTEP มูลค่าการซื้อขาย 1,403.26 ล้านบาท ปิดที่ 168.00 บาท เพิ่มขึ้น 3.00 บาท
ADVANC มูลค่าการซื้อขาย 1,127.96 ล้านบาท ปิดที่ 190.50 บาท ลดลง 2.50 บาท
DELTA มูลค่าการซื้อขาย 1,119.21 ล้านบาท ปิดที่ 672.00 บาท เพิ่มขึ้น 4.00 บาท